**ДОГОВОР ЗА ПРОДАЖБА НА СТОЯЩА ДЪРВЕСИНА НА КОРЕН**

Днес, 18.09.2019 г. (осемнадесети септември две хиляди и деветнадесета година), в гр. Симитли между:

 **I. ОБЩИНА СИМИТЛИ**, адрес: гр. Симитли, ул. “Христо Ботев” № 27, БУЛСТАТ: 000024987, представлявана от Апостол Стефанов Апостолов –Ккмет на Община Симитли и Мария Ангелова Георгиева – Главен счетоводител на община Симитли, наричани за краткост **ПРОДАВАЧ**, от една страна,

и

**II. „РАШЕВ И СИНОВЕ” ООД**, ЕИК 203225812, седалище и адрес на управление – община Симитли, с. Полето, чрез Красимир Иванов Рашев, ЕГН 6412200084, притежаващ л.к.№ 642592100, издадена на 13.07.2011 г. от МВР-Благоевград, с адрес: с. Бачево, община Разлог, ул. „Рила“ № 35, упълномощен от Николай Иванов Рашев – Управител на „Рашев и Синове“ ООД, с Пълномощно № 2588/05.09.2019 г. на Снежана Колевичина – нотариус в РС – гр. Разлог, рег. № 505 в регистъра на Нотариалната камара, се сключи настоящият договор за следното:

**I.ПРЕМЕТ НА ДОГОВОРА**

**1.1.** Продавачът се задължава да прехвърли на Купувача собствеността върху маркирана дървесина на корен от обект **№ 2001**, подотдели: **472- и 472 – л 472- -м 508- в 508 - г**, землище на с. Сенокос, община Симитли, област Благоевград, а Купувачът се задължава да заплати предложената от него цена в размер на **244 140,00 лв. /двеста четиридесет и четири хиляди и сто и четиридесет лева/, съответно 292 968,00 лв. /двеста деветдесет и две хиляди деветстотин шестдесет и осем лева/с включен ДДС**, да добие и извози/транспортира за своя сметка дървесината извън обекта. Посоченото в документацията количество дървесина е прогнозно. Със сключването на договора Купувачът се задължава да добие и извози цялото реално количество дървесина от обекта, предмет на договора. Купувачът се задължава да заплати реалното количество добита и извозена дървесина от обекта.

 **1.2**. Насажденията, включени в обектите се предават на спечелилия процедурата с издаването на позволително за сеч и извоз и изготвяне на предавателно-приемателен протокол. Спечелилият процедурата е длъжен да се яви да получи позволително за сеч и извоз най-късно до 14 дни от датата на сключване на договора.

 **1.4.** Настоящият договор се сключва за срок до **18.03.2021 г.** Срокът започва да тече от момента на сключване на договора.

 **1.5.** Началният и крайният срок за сеч включени в обекта, се определят с позволителното за сеч и извоз.

 **1.6.** Крайният срок на договора е датата на освидетелстване на всички сечища в обекта.

**II.ЦЕНА И НАЧИН НА ПЛАЩАНЕ**

**2.1.** Цената, която Купувачът заплаща на Продавача се формира от оферираните от Купувача единични цени за отдлните категории дървесина, умножени по реално добитото количество дървесина от обекта. Върху оферираните единични цени се начислява 20 % ДДС.

**2.2.** Плащането на цената на дървесината по настоящия договор става авансово. Първата авансова вноска 20 % от индикативната стойност на целия обект, съгласно общата цена от офертата му се заплаща най-късно преди издаване на първия превозен билет за транспортиране на договорираната дървесина. След заплащане на аванса, Купувачът може да започне да дабива дървесина до момента до който внесения аванс бъде изчерпен (Реално добитото от Купувача количество се умножава по оферираните от последния единични цени и сумата се подважда от аванса, до окончателното изчерпване).

След транспортиране на количество дървесина на стойност, равна на авансовата вноска, следващите плащания на дървесината се извършват на четири авансови вноски в размер на 20 % от индикативната стойност на целия обект, съгласно общата цена на офертата му. Авансовата вноска се заплаща след изчерпване на предходната, най-късно преди издаване на превозния билет за транспортиране на договорираната дървесина. Ако бъде изчерпан и последния аванс, а на обекта все още има дървесина, Купувачът спира да добива дървесина, докато не внесе отново аванс и за остатъка от дървесината находяща се на обекта.

След окончателно приключване на сечта на обекта се извършва финално остойностяване на добитата дървесина и остатъка от аванса, ако има такъв (разлика между внесения аванс и стойността на реално добитата дървесина) се връща на Купувача. Купувачът няма право да претендира връщане на аванса, ако не е добил дървесината по своя вина, тоест на обекта дървесина има, но същата не е добита от Купувача.

**2.3.** Плащането на цената се извършва по банков път, по сметка на община Симитли: **IBAN: BG34IORT80498400568400**, BIC: IORTBGSF в „ИНВЕСТБАНК“ АД, гр. Благоевград, офис Симитли, вид плащане: 444000.

 **2.4.** При установяване на недовършени работи, както и на работи с недостатъци, Продавачът има право да спре сечта до тяхното отстраняване, а при неотстраняване да прекрати договора, като задържи гаранцията за изпълнение и частта от авансово внесената сума, съответстваща на добитото количество дървесина.

**2.5.** Дървесината преминава в собственост на Купувача, в момента на подписването на двустранен приемателно-предавателен протокол и заплащането на цената.

**IІІ. ПРАВА И ЗАДЪЛЖЕНИЯ НА ПРОДАВАЧА**

**3.1.** Продавачът е длъжен да предостави владението и ползването на дървесината от насажденията в обекта, считано от датата на превеждане на аванса и издаване на позволителното за сеч. Предоставянето на отделите от обекта се удостоверява с подписване на приемо-предавателен протокол между страните.

 **3.2.** Да издаде позволително за сеч на дървесината в договорените срокове и да не възпрепятства изпълнението на договора.

 **3.3.** Да следи за провеждането на сечта и извоза на дървесината, съгласно утвърдения технологичен план.

 **3.4.** Да осигури свой представител за съставяне на двустранните приемателно-предавателни протоколи.

**3.5.** Да издава превозни билети за дървесината на Купувача до размера на платената от него авансова вноска.

**3.6.** Да осигури свой представител за освидетелствуване на сечището и подписване на констативен протокол.

 **3.7.** Продавачът не носи отговорност за действия или бездействия на Купувача при изпълнението на дейност предмет на договора, в следствие на които са настъпили:

 - смърт или други увреждания на здравето и имуществото на Купувача;

 - пълна или частична щета върху каквото и да е имущество на Купувача.

**3.8.** Продавачът не носи отговорност в случай, че дървесината не е транспортирана от Купувача своевременно, в резултат на което същата се е похабила.

 **3.9.** Продавачът има право по всяко време да извършва проверки в обекта относно спазването на дисциплината на ползване от страна на Купувачът и да дава предписания или да спира работата на обекта.

**ІV. ПРАВА И ЗАДЪЛЖЕНИЯ НА КУПУВАЧА**

 **4.1.** Да извършва сечта и извоза на маркираната дървесина от обекта в сроковете, определени в съответното позволително за сеч.

 **4.2.** Да отсече предвиденото количество дървесина, като спазва утвърдения график.

 **4.3.** Да извършва сечта съгласно изискванията на Наредба №8 за сечите в горите, както и да разкройва дървесината съгласно БДС или по спецификация, изготвена от Продавача.

 **4.4.** Купувачът е длъжен да осигури присъствието на лице, вписано в регистъра по чл.235 от ЗГ, с което е в трудови правоотношения при издаването на позволителните за сеч, при предаване на технологичния план, както и присъствието на свой упълномощен представител при изготвянето на всички предавателно-приемателните протоколи, както и в случаите на:

- подписване на акт;

- осъществяване на контрол от служители на община СИМИТЛИ по дисциплината на ползване и други.

 **4.5.** Да отсича само маркираните дървета, съгласно технологията за провеждане на сечта и извоза на дървесината, утвърдена в технологичния план. При извършване на сеч и извозване на дървесината Купувачът се задължава да използва техниката, с която е доказал техническите си възможности за участие в процедурата.

**4.6.** Да осигури присъствието на лице вписано в регистъра по чл.235 от ЗГ при освидетелствуване на сечищата и подписване на констативен протокол за това.

 **4.7.** Купувачът е длъжен минимум един път месечно да осигури присъствието на лице вписано в регистъра по чл.235 от ЗГ за извършване на съвместна проверка на терена по дисциплина на ползването в обекта, като резултатите от проверката бъдат отразени в протокол.

  **4.8.** Да спазва изискванията на действащите нормативни документи за техническата безопасност, охрана на труда, противопожарна охрана и носи отговорност при злополука с наети от него лица. Купувачът е длъжен да направи инструктаж на наетите от него лица срещу подпис и носи отговорност за действия или бездействия си при изпълнението на дейността предмет на договора, в следствие на които са настъпили:

 - смърт или други увреждания на здравето и имуществото на Купувача;

 - пълна или частична щета върху каквото и да е имущество на Купувача.

 **4.9.** Да опазва стриктно околната среда (прилежащите територии в и извън обекта ) по време на изпълнение на договора.

 **4.10.** Купувачът се задължава при настъпване на форсмажорни обстоятелства писмено да уведоми насрещната страна в 3-дневен срок от настъпване на събитието и да приложи доказателства.

**4.11.** Да изгражда необходимите пътища за усвояване на дървесината и да поддържа горските пътища към и в обекта, в който извършва сечта, за своя сметка.

**4.12.** Дървените материали от сечищата се извозват и спускат до временните складове по определените пътища и спускове, съобразно технологичния план.

**4.13.** При измерване на добитите материали в сечището или на временните складове Купувачът води опис и отбелязва с траен знак кубатурата върху челата на материалите.

 **4.14.** Да съдейства при извършване на проверки по хода на изпълнението на договора от страна на Продавача.

 **4.15.** Когато при сечта и извоза бъдат повалени или повредени немаркирани дървета, същите се отсичат и извозват до временен склад от Купувача, за негова сметка.

 **4.16.** Купувачът няма право да преотстъпва правата си по настоящия договор на трети лица по какъвто и да е начин.

**4.17.** Да постави информационни табели по реда на чл.13, ал.3 от Наредбата, съгласно утвърдените образци със Заповед №РД09-1231/28.12.2011г. на Министъра на земеделието и храните.

 **4.18.** Да не допуска с дейността си нанасяне на повреди на републиканската пътна мрежа. Наложените глоби и санкции от съответни органи за извършени нарушения са за сметка на виновната страна.

**4.19.** Продавачът не носи отговорност за действия или бездействия на Купувача при изпълнението на дейност предмет на договора, в следствие на които са настъпили:

 - Смърт или други увреждания на здравето и имуществото на Купувача или на трети лица.

 - Пълна или частична щета върху каквото и да е имущество на Купувача или на трети лица.

 **4.20.** При отсъствие на управителя на фирмата се задължава да определи свой заместник на обекта, като уведоми писмено Продавача.

 **4.21.** Транспортът на имуществото до обекта и обратно са за сметка на Купувача.

 **4.22.** Купувачът е длъжен да заплати уговорената цена в размера, по начините и сроковете, определени в настоящия договор, както и да внесе гаранция за изпълнение на договора.

 **4.23.** В случай, че не извършва сеч и извоз на дървесина по издаденото позволително, Купувачът заплаща на Продавача месечно право на ползване пропорционално на срока за сеч указана в позволителното.

 **4.24.** Купувачът се задължава да спазва БДС при разкройването на дървесината. В случаите, когато същият добива сортименти извън посочените в БДС или похабява дървесина с разкройването, отнасянето на тези сортименти към съответната категория дървесина в протокола за кубиране и заплащането се извършва само въз основа на диаметъра на тънкия край и качеството на дървесината, съгласно БДС.

 **4.25.** При възникване на горски пожар Купувачът е длъжен да участва в потушаването му с всички ресурси, с които разполага, като разходите са за негова сметка.

**V. СЪОБЩЕНИЯ**

 **5.1.** Всички съобщения и уведомления, включително и за разваляне на договора, ще се извършват в писмена форма.

 **5.2.** При промяна на адреса за кореспонденция на някоя от страните по договора, същата е длъжна в 3-дневен срок да информира другата страна, в противен случай кореспонденцията ще бъде изпращана на адреса, посочен от страната по договора, като ще се счита за адрес на получаване на уведомление без значение.

**VІ. ГАРАНЦИЯ ЗА ИЗПЪЛНЕНИЕ**

 **6.1.** Гаранцията за изпълнение на договора 10 % от оферираната от Купувача цена и се внася от последния преди подписване на настоящия договор. Внесената гаранция за участие служи за пълно или частично изпълнение на задължението за внасяне на гаранция за изпълнение. Гаранцията се връща на Купувача в срок 10 работни дни след съставяне на констативни протоколи за освидетелстване на всички сечища в обекта, без забележки от Продавача. Внесената гаранция се задържа, като компенсация за Продавача, при неизпълнение на което и да било от задълженита на Купувача по настоящия договор, както и при забележки при освидетелстване на сечище в обекта.

Гаранцията за изпълнение се представя в една от следните форми:

 **6.1.1.** парична сума, внесена по банковата сметка на продавача - Община Симитли или

 **6.1.2.** безусловна и неотменима банкова гаранция, издадена в полза на Продавача.

 **6.2.** Възложителят задържа гаранцията за изпълнение на договора, ако в процеса на неговото изпълнение възникне спор между страните, който е внесен за решаване от компетентен съд.

 **6.3.** При прекратяване на договора съгласно раздел “Прекратяване на договора”, т.7.3. гаранцията за изпълнение на договора се задържа от Продавача като неустойка по договора.

**6.4.** Продавачът освобождава гаранцията за изпълнение без да дължи лихви за периода, през който средствата законно са престояли при него.

**VІІ. ПРЕКРАТЯВАНЕ НА ДОГОВОРА**

**7.1.** Когато изпълнението на договора е станало невъзможно поради предявени реституционни претенции в насаждения, предмет на договора и сечта не е започнала, Продавачът възстановява на Купувача гаранцията за изпълнение за съответните насаждения, без да дължи неустойка и обезщетение за пропуснати ползи.

**7.2.** Когато изпълнението на договора в насаждения, предмет на договора, е станало невъзможно поради предявени реституционни претенции и сечта е започнала, сечта се прекратява с едностранно писмено волеизявление от страна на Продавача. Продавачът не дължи неустойка и обезщетение за пропуснати ползи.

 **7.3.** Продавачът прекратява договора с едностранно писмено уведомление без да дължи обезщетение за пропуснати ползи и неустойки за вреди, като гаранцията за изпълнение на договора не се връща и в следните случаи:

 **7.3.1.** В случай, че Купувачът не спази някой от уговорените в настоящия договор срокове;

 **7.3.2.** Когато по време на действието на договора, в резултат на настъпила промяна в обстоятелствата, поради която купувачът или подизпълнителят вече не отговаря на някое от изискванията на Продавача;

 **7.3.3.** Когато по време на изпълнение на договора бъде установено, че във връзка с подписания договор купувачът е подписал документ с невярно съдържание;

 **7.3.4.** Когато са установени от продавача в процеса на изпълнение на договора неотстраними отклонения от определените с договора срокове, технологични и качествени показатели за извършване на съответната дейност, включително и такива, допуснати от подизпълнителя.

 **7.3.5.** Когато дейността се извършва от подизпълнители, които не са включени в списъка по чл. 18, ал. 1 ,т. 5 от Наредбата.

**7.3.6.** В случай, че Купувачът не започне сеч в насаждението в четиринадесет дневен срок от датата на издаване на съответното позволително за сеч.

 **7.3.7.** В случай, че Купувачът не се яви да получи позволително за сеч за което и да е насаждение, включено в обекта в срока, указан в настоящия договор.

**7.3.8.** В случай на неизпълнение на разпоредбите на чл.36 от Наредбата за условията и реда за възлагане изпълнението на дейности в горските територии-държавна собственост и за ползването на дървесина и недървесни горски продукти.

 **7.3.9.** При пълно неизпълнение на задълженията на Купувача, както и в случай, че Купувача не отсече цялото количество маркирана дървесина, включена в обекта, гаранцията за изпълнение на договора се задържа от Продавача и не се връща.

 **7.4.** Купувачът има право да прекрати договора с едностранно писмено уведомление, отправено до Продавача при неизпълнение на задълженията му по т.2.2 от настоящия договор.

**VІII. САНКЦИИ И НЕУСТОЙКИ**

 **8.1.** При забавено изпълнение на сроковете за сеч и извоз, посочени в графика, Купувачът дължи на Продавача неустойка в размер на 1 % върху стойността на дървесината за всеки просрочен ден, но не повече от 30 % от стойността на неизвозената дървесина.

 **8.2.** Купувачът дължи неустойка за неосъществен контрол при всяко констатирано с акт нарушение по ЗГ, Наредба №8 за сечите в горите извършено от лице с което е в договорни отношения, и нарушението е извършено в насаждение, включено в обекта.

 **8.2.1.** Размерът на неустойката е равен на двукратния размер на причинената с нарушението щета.

 **8.2.2.** Заплащането на неустойката се извършва в тридневен срок от датата на получаване на уведомителното писмо от купувача.

 **8.2.3.** След изтичането на този срок се прекратява сечта в обекта до заплащане на неустойката.

 **8.3.** Ако при сечта или извоза по вина на Купувача бъдат повалени или повредени по начин, който налага тяхното отсичане немаркирани дървета, същите се отсичат и извозват след маркиране и изготвяне на необходимата документация и се заплащат на Продавача по цена, съгласно договорената с настоящия договор. Тази разпоредба не се прилага в случаите, когато е извършено нарушение по ЗГ, Наредба № 8 за сечите в горите и констатирано с акт за нарушение.

 **8.4.** Ако при сечта или извоза в резултат на стихийни бедствия бъдат повалени или повредени немаркирани дървета, по начин, който налага тяхното отсичане същите се отсичат и извозват от Купувача след маркиране и изготвяне на необходимата документация и се придобиват от Купувача след заплащане на договорената по настоящия договор цена.

 **8.5.** При възникване на обективна необходимост от отсичане и извозване на допълнително количество дървесина, същата се отсича и извозва от Купувача след маркиране и изготвяне на необходимата документация и се придобиват от Купувача след заплащане на договорената по настоящия договор цена.

**ІХ. ДОПЪЛНИТЕЛНИ РАЗПОРЕДБИ**

 **9.1.** Настоящият договор влиза в сила от датата на подписването му от страните. Изменение на клаузите на договора се допускат само по взаимно съгласие на страните.

 **9.2.** Въпросите, възникнали при прилагането на този договор, се решават по взаимно съгласие между страните. В случай, че това се окаже невъзможно, на основание чл.117, ал.2 от ГПК страните се съгласяват, че всички спорове, породени от този договор или отнасящи се до него, включително спорове, породени или отнасящи се до неговото тълкуване, недействителност, неизпълнение или прекратяване, както и спорове за попълване на празноти в договора или приспособяването му към нововъзникнали обстоятелства, ще бъдат решавани от компетентния съд, съобразно правилата за родова подсъдност.

 **9.3.** За неуредените в договора случаи се прилагат разпоредбите на българското законодателство.

Настоящият договор се изготви в два еднообразни екземпляра - по един за всяка от страните.

**ЗА ПРОДАВАЧА:**

**ОБЩИНА СИМИТЛИ**

**КМЕТ: ...../подпис не се чете/.....**

 **(чл. 2, ал. 1 ЗЗЛД)**

**ГЛ.СЧЕТОВОДИТЕЛ: ...../подпис не се чете/.....**

 **(чл. 2, ал. 1 ЗЗЛД)**

**ЗА КУПУВАЧА: ...../подпис не се чете**/..... Вярно с оригинала на хартия!

 **(чл. 2, ал. 1 ЗЗЛД)**